OzLabs/hebrew-wiki-articles huggingface dataset:
Super Show 2 (אלבום)

Super Show 2 - Super Junior The 2nd Asia Tour Concert Album הוא אלבום ההופעה השני של להקת הבנים הדרום קוריאנית סופר ג'וניור.
== הפקה ==
האלבום יצא לאור ב-10 בדצמבר 2009, על ידי חברת התקליטים SM אנטרטיינמנט. האלבום הוקלט בהופעות של הלהקה שהתקיימו בגימנסיה האולימפית לסייף בסיאול, קוריאה הדרומית, בין ה-17 ל-19 ביולי 2009, התחנה הראשונה במסגרת סיבוב ההופעות השני שלהם באסיה - "Super Show 2".

האלבום כולל 35 רצועות לייב וחמש רצועות בונוס בגרסת אולפן: גרסת רמיקס של "Sorry, sorry", בלדת ה-R&B "Sorry Sorry-Answer", גרסאות מעובדות מחדש ל-"It's You" ול-"Shining Star" וכן שיר הפופ הקלאסי "Puff The Magic Dragon". הרצועות "Sorry, Sorry-Answe" ו-"It's You" פורסמו ברשתות המקוונות Melon, Dosirak ו-Cyworld לפני יציאת האלבום.<ref></ref> הווידאו קליפ הנלווה ל-"Sorry Sorry-Answer", פורסם ב-10 בדצמבר לרגל חגיגות האלבום.<ref></ref>

ב-15 בינואר 2010, האלבום יצא לאור בטאיוואן, על ידי חברת התקליטים Avex Taiwan.<ref>[http://www.avex.com.tw/Artist/artist_disco_songlist.asp?catalogNo=AVKCD80240%2F1 "Super Show - Super Junior The 2nd Asia Tour Concert Album info"] Avex Taiwan. 15 January 2010. Retrieved 2012-03-20</ref>

== רשימת רצועות ==
{| cellpadding="10"
|width="50%" valign="top"|
CD 1
# "A Man In Love" (5:35)
# "U" (4:07)
# "It's You" (עיבוד מחדש) (4:07)
# "She Wants It" (3:58)
# "Angela" (3:17)
# "Miracle" (עיבוד מחדש) (2:38)
# "Disco Drive" (עיבוד מחדש) (3:48)
# "Dancing Out" (עיבוד מחדש) (3:14)
# "Baby Baby" (סונגמין) (2:36)
# "Hon" (Soul) (היצ'ול) (2:38)
# "Beautiful" (דונגהא) (3:04)
# "Chenyeom" (יסונג) (3:12)
# "Insomnia" (ריווק) (2:54)
# "7 Nyeonganui Sarang" (7 Years of Love) (קיוהיון) (5:31)
# "What If" (3:24)
# "Heartquake" (4:11)
# "Honey" (ליטוק) (2:27)
# "Doc wa chumeul" + "Run to you" (קאנגין) (3:40)
# "Don't Don" (4:20)
# "Twins (Knock Out)" (3:22)
|width="50%" valign="top"|
CD 2
# "Our Love" (עיבוד מחדש) (3:47)
# "Who Am I" (Siwon) (3:27)
# "Dangshinikie" (At Least I Still Have You) (4:18)
# "Me" (3:59)
# "Shining Star" (עיבוד מחדש) (4:21)
# "Sorry Sorry" - Remix (4:46)
# "Syupeomaen" (SuperMan) (3:24)
# "Rokuko" (2:57)
# "Gee" (3:24)
# "Kkuldanji" (Sunny) (עיבוד מחדש) (3:06)
# "Pajama Party" (עיבוד מחדש) (3:24)
# "Carnival" (3:26)
# "Sowoni Innayo" (Sapphire Blue) (2:58)
# "Marry U" (3:18)
# "Sorry, Sorry - Answer" (גרסת סטודיו) (4:58)
# "Sorry, sorry" - Remix (גרסת סטודיו) (4:48)
# "It's You" (עיבוד מחדש) (גרסת סטודיו) (4:08)
# "Puff the magic dragon" (גרסת סטודיו) (3:35)
# "Shining Star" (עיבוד מחדש) (גרסת סטודיו) (4:22)
|}

== מיקומי שיא ==
{| class="wikitable" style="text-align:center; width:700px"
! מדינה !! מצעד !! תקופה !! מיקום שיא !! מכירות
|-
| טאיוואן || G-Music J-Pop/K-Pop Chart || 15-21 בינואר 2010 (שבוע 3) || 1 || 44.69%<ref>[https://web.archive.org/web/20100123055049/http://www.g-music.com.tw/GMusicBillboard3.aspx "	SUPER SHOW 2 Live精選"] G-Music J-Pop/K-Pop Chart.</ref>
|}

== קישורים חיצוניים ==

== הערות שוליים ==

קטגוריה:אלבומי הופעה מ-2009
קטגוריה:אלבומים בקוריאנית
דמויי-טורפים ימיים

דמויי-טורפים ימיים (שם מדעי: Pinnipedimorpha) היא אינפרא-סדרה של יונקים טורפים מקבוצת הארקטואידה שבתת-סדרה דמויי-כלב, אשר מכילים כיום את הטורפים הימיים. הקבוצה הוגדרה ב-1989 בידי החוקרת אנאליסה ברטה וקבוצתה.

קבוצה זו כוללת את ראשוני הטורפים דמויי-הכלב שהחלו לעבור לים והתפתחו בנפרד מדמויי-הסמורים - מוסטלואידה. הקבוצה מכילה את האנליארקטוס שהיה בעל מבנה פרימיטיבי הכולל גפיים מותאמות לתנועה יבשתית, זנב רחב וניבים שמתאימות לציד חיות קטנות. ככל הנראה היה אמפיבי וחי סמוך לחופים. המינים המאוחרים יותר בקבוצה זו היו כבר חיות ימיות, אך עדיין היו אמפיביים יותר מיונקים ימיים אחרים כמו לווייתנאים.

כיום הטורפים הימיים הם היחידים ששרדו מקבוצה זו בשלושה משפחות: אוטריים, ניבתניים הכוללת כיום רק את הניבתן וכלבי ים.

==מיון==
*משפחה אנליארקטיים (Enaliarctidae) - נכחדה
*קבוצה Pinnipediformes
**סוג Pinnarctidion - נכחד
**סוג Pacificotaria - נכחד
**סוג Pteronarctos - נכחד
** קבוצה טורפים ימיים (Pinnipedia)
**על-משפחה Phocoidea
***משפחה כלבי ים (Phocidae)
**על-משפחה אוטריואידה (Otarioidea)
***משפחה דסמנטופוקיים (Desmatophocidae) - נכחדה
***משפחה ניבתניים (Odobenidae)
***משפחה אוטריים (Otariidae)

קטגוריה:בעלי חיים שתוארו ב-1989
קטגוריה:דמויי כלב
אוטריואידה

אוטריואידה (שם מדעי: Otarioidea) היא על-משפחה של יונקים ימיים מקבוצת הטורפים הימיים, המכילה כיום 2 משפחות: ניבתניים בהם קיים רק הניבתן ואוטריים.

הקבוצה הוגדרה כבר ב-1821 עקב מבנה מורפולוגי דומה של הניבתן עם אריות ים יותר מאשר לכלבי ים, בעיקר במבנה הרגליים והאוזניים הבולטות יותר אצלם. עם זאת ההנחה נחשבה לפוליפילטיות כשמספר חוקרים ראו במאפיינים אלה קשורים יותר לדובים והם נחשבו לבעלי קירבה גדולה יותר להמיקיוניים, דמויי-הדוב. עם זאת בשנות ה-90 הניחו שרק הארקטואידים היו בעלי שורש בגזע כף הרגל, מה שהיה חסר לדובים.

מינים אלה בעלי דו-צורתיות זוויגית גדולה כשהזכרים גדולים מהנקבות ובעלי רעמה גדולה. הם חיים במי הים, לעיתים בקטבים בקרבה לחופים ויוצרים מושבות רבייה גדולות.

==מיון==
*משפחה דסמנטופוקיים (Desmatophocidae) - נכחדה
*משפחה ניבתניים (Odobenidae) - בו מצוי כיום רק הניבתן
*קבוצה Panotariidae
**סוג Eotaria - נכחד
**משפחה אוטריים (Otariidae)

קטגוריה:טקסונים שתוארו בידי ג'ון אדוארד גריי
קטגוריה:בעלי חיים שתוארו ב-1821
קטגוריה:דמויי כלב
קטגוריה:על-משפחות בעלי חיים
ג'ורג' נאש

ג'ורג' קילבון נאש (באנגלית: George Kilbon Nash; ) היה פוליטיקאי אמריקאי מאוהיו, איש המפלגה הרפובליקנית, שכיהן כמושל אוהיו ה-41 בשנים 1900–1904.
==ביוגרפיה==
ג'ורג' נאש נולד בעיירה יורק טאונשיפ שבמחוז מדינה, אוהיו, כבנם של אסא נאש ואלקטרה ברנץ' נאש, שהיו חוואים במחוז מדינה ובמקור הגיעו ממסצ'וסטס. הם היו הוריהם של שלושה בנים שתי בנות. נאש למד באקדמיית וסטרן ריזרב. בגיל 20 הוא החל ללמוד ב-אוברלין קולג' ועזב את לימודיו שם שנתיים, כאשר הוא התגייס לרגימנט הרגלים ה-150 של משמר הלאומי של אוהיו במסגרת צבא האיחוד במלחמת האזרחים. לאחר המלחמה הוא למד משפטים במשרדו של רוברט ב. וורדן, שהיה שופט בבית המשפט העליון של אוהיו. ב-1867 הוא התקבל ללשכת עורכי הדין בקולומבוס. ב-1870 נבחר נאש כתובע של מחוז פרנקלין, ונבחר לכהונה נוספת ב-1872. לאחר מכן הוא שב למגזר הפרטי, וב-1876 הוא ניסה ללא הצלחה להיבחר לבית הנבחרים של ארצות הברית. ב-1877 הוא ניסה, גם הפעם ללא הצלחה, להיבחר כתובע הכללי של אוהיו, ובאוקטובר 1879 עלה בידו להיבחר לתפקיד זה. ב-1881 הוא נבחר לכהונה נוספת כתובע הכללי, וב-1883 הוא מונה כחבר בוועדת הביקורת של בית המשפט העליון של אוהיו למשך שנתיים. לאחר מכן הוא הקדיש את זמנו לפעילות משפטית פרטית מכניסה, כולל ייצוג של חברות רכבת ומפלגות פוליטיות.
==מושל אוהיו==
ב-1899 נבחר נאש כמושל אוהיו. הוא כיהן בתפקיד מינואר 1900, נבחר לכהונה שנייה ב-1901 וכיהן עד ינואר 1904.

בתקופות כהונתו של נאש כמושל נדון דיק פרייס למאסר עולם על מקרים חוזרים ונשנים של פריצת כספות, תחום שהוא היה מומחה בו. באחד הימים היה צורך לפתוח כספת של חברה בשל אובדן מפתחותיה. נאש הבטיח להעניק חנינה לפרייס אם הוא יצליח לפתוח את הכספת. לאחר פתיחת הכספת לא קיים נשא את הבטחתו ולא חנן את פרייס, שנפטר בכלא זמן קצר לאחר מכן. סיפור זה שימש בסיס לסיפורו של או. הנרי, החזרה למוטב. על פי מקורות אחרים, שמו של פורץ הכספות היה ג'ימי קונורס.
==חיים אישיים==
ב-1882 נשא נאש לאישה את אדלין איירס, אלמנתו של ויליאם ק. דשלר. אדלין נפטרה ב-1886. לזוג נולדה בת אחת, מרי נאש, שנפטרה ב-1897. האם ובתה נטמנו בבית הקברות גרין לון שבקולומבוס, ונאש פקד את קבריהן והניח עליהם פרחים לפני כל אחד משני טקסי ההשבעה שלו כמושל.

ג'ורג' נאש נפטר בקולומבוס ב-28 באוקטובר 1904, כמעט 11 חודשים לאחר סיום כהונתו כמושל. גם הוא נטמן בבית הקברות גרין לון.
==לקריאה נוספת==
<div style="direction: ltr;">
* [https://archive.org/details/representativeme00merc/page/n27/mode/2up Mercer, James K.; Rife, Edward K. (1903). Representative men of Ohio, 1900-1903. Columbus: James K. Mercer. pp. 7-10.]
</div>

==קישורים חיצוניים==

* 

==הערות שוליים==

קטגוריה:מושלי אוהיו
קטגוריה:מושלי מדינות ארצות הברית מהמפלגה הרפובליקנית
קטגוריה:התובעים הכלליים של אוהיו
קטגוריה:אנשי צבא האיחוד
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1842
קטגוריה:אמריקאים שנפטרו ב-1904
Cross (מיני-אלבום)

Cross (בעברית: לחצות) הוא המיני-אלבום השלישי של להקת הבנים הדרום קוריאנית וינר, שיצא לאור ב-23 באוקטובר 2019, על ידי חברת התקליטים YG אנטרטיינמנט.<ref></ref> מתוך המיני-אלבום יצא הסינגל המוביל "Soso". המיני-אלבום הפיזי מגיע בשתי גרסאות: Crosslight ו-Crossroad.

== קידום ==
הלהקה, במהלך אירוע חתימות לאלבום Cross במרכז הקניות טיימס סקוור, [[סיאול, נובמבר 2019.]]
ב-7 באוקטובר הועלה לחשבון האינסטגרם הרשמי של הלהקה פוסטר המציין את האלבום העתיד לצאת.<ref></ref> ב-10 באוקטובר נחשפו שם המיני-אלבום ותאריך יציאתו.<ref></ref> ב-14 באוקטובר נחשפה רשימת הרצועות, בהן הסינגל המוביל "Soso".<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:מיני-אלבומים מ-2019
קטגוריה:מיני-אלבומים בקוריאנית
קטגוריה:מיני-אלבומי חברת YG אנטרטיינמנט
חוזתנות

חוזתנות הוא מונח בפילוסופיה אשר מתייחס הן למשפחה של תיאוריות פוליטיות ממסורת האמנה החברתית (כאשר נעשה שימוש במובן זה, המונח הוא מונח כללי עבור כלל התיאוריות של אמנות חברתיות הכוללות חוזתנות),<ref>Stanford Encyclopedia of Philosophy, [https://plato.stanford.edu/entries/contractarianism/ Contractarianism]</ref> או לפילוסופיה המוסרית שפותחה בשנים האחרונות על ידי TM Scanlon, עבור ספרו What We Owe to Each Other (שפורסם ב-1998).
<ref>Stanford Encyclopedia of Philosophy, [https://plato.stanford.edu/entries/contractualism/ Contractualism]</ref> הפילוסופיה מתמקדת באתיקה של "יצירת חוקים" . בחוזתנות נותנים לכולם להציע חוקים, כל צד יכול להטיל ווטו על החוקים שהצדדים האחרים מציעים והחוקים שעוברים הם החוקים שאף צד לא מתנגד אליהם. החוקים יכולים להיות מוצעים רק אם הם סבירים ובהנחה שכל הצדדים מוכנים להתפשר. בפילוסופיה הזו TM Scanlon רוצה שנעבוד יחד ונכיר בבעיות אחד של השנייה.

הוגים של האמנה החברתית מתולדות המחשבה המדינית כוללים את הוגו גרוטיוס (1625), תומאס הובס (1651), סמואל פופנדורף (1673), ג'ון לוק (1689), ז'אן-ז'אק רוסו (1762) ועמנואל קאנט (1797); ולאחרונה, ג'ון רולס (1971), דייוויד גוטייה (1986) ופיליפ פטיט (1997).

== לקריאה נוספת ==
<div class="mw-content-ltr">
* Ashford, Elizabeth and Mulgan, Tim. 2007. [http://plato.stanford.edu/entries/contractualism/ 'Contractualism]'. In Edward N. Zalta (ed.), Stanford Encyclopedia of Philosophy (accessed October 2007).
* Cudd, Ann. 2007. [http://plato.stanford.edu/archives/sum2007/entries/contractarianism 'Contractarianism']. In Edward N. Zalta (ed.), The Stanford Encyclopedia of Philosophy. (Summer 2007 Edition).
* Scanlon, T. M. 1998. What We Owe to Each Other. Cambridge, Massachusetts
* Scanlon, T. M. 2003. The Difficulty of Tolerance: Essays in Political Philosophy. Cambridge University Press
*"How to Be Perfect" by Michael Schur
</div>

== הערות שוליים ==

קטגוריה:אתיקה
פארק הולנד (אילת)

פארק הולנד או יער הולנד הוא פארק הנמצא באילת שנשתל על ידי קק"ל ומשתרע על פני שטח של כ-350 דונם. הפארק הוא הפארק הדרומי ביותר בישראל ובו צמחיית מדבר ייחודית.

== היסטוריה ==
הפארק הוקם בשיתוף עם עיריית אילת והחברה למתנ"סים. הוא ניטע בתרומתם של ידידי קק"ל בהולנד, ומנציח בשמו אותם. נטיעת העצים בפארק החלה בט"ו בשבט 1996, בין אילת לאילות, באזור מדברי קיצוני שאינו מאפשר למעשה קיום עצים ללא תוספת השקיה. כדי לאפשר את צמיחת היער, מושקים העצים במי קולחין מאילת.

== הצומח ==
במלאכת הנטיעות הושם דגש על מיני עצים ושיחים המותאמים לתנאי המדבר הצחיח, ובעיקר מינים מקומיים כגון שיטה סלילנית, שיטה סוככנית, זקום מצרי, מורינגה רותמית, סלוודורה פרסית, שיזף מצוי וגם מינים נדירים מאוד בטבע בישראל - דום מצרי, גרויה שעירה וצלף רותמי.

בנוסף למינים המקומיים, נשתלו כאן עצי באובב, הזרים לנוף הארץ.

== החי ==
שפע הצמחייה הופך את הפארק למוקד משיכה הן לציפורים והן לזוחלים ומכרסמים, שאוכלוסיותיהם נפגעו באזור.

== ראו גם ==

* פארק הצפרות אילת
*ארץ החרדונים

== קישורים חיצוניים ==
* [https://inature.info/wiki/פארק_הולנד_-_אילת פארק הולנד], באתר טבע ונופים בישראל
* [https://www.kkl.org.il/forestsearch/holland-park.aspx פארק הולנד], באתר קק"ל

קטגוריה:ישראל: יערות
קטגוריה:אילת: אטרקציות
קטגוריה:אילת: טבע וסביבה
גאסטון דה פואה, רוזן קנדאל

גאסטון דה פואה (; 1448 – 25 במרץ 1500) היה רוזן קנדל ובנגייסה ואציל צרפתי בעשורים האחרונים של תקופת ימי הביניים. הוא היה בנם של ז'אן דה פואה, הרוזן הראשון מקנדל ומרגרט דה לה פולה.

הוא נישא בפעם הראשונה לקתרין דה פואה, בתם הצעירה של גאסטון הרביעי, רוזן פויקס ואלינור מנווארה. במרוצת השנים נולדו לזוג ארבעה ילדים, גאסטון דה פואה, הרוזן השלישי מקנדל, ז'אן, הארכיבישוף של בורדו, פייר, ואן, שנישאה למלך אולסלו השני, מלך בוהמיה והונגריה.

בשנת 1494, הוא התחתן שוב עם איזבל אלברט. לזוג נולדו ארבעה ילדים גם כן, אלן, לואיז, אמניי ומרגריט.

== אילן יוחסין ==

== לקריאה נוספת ==
<div style="direction: ltr;">
*
*
*
*
</div>

קטגוריה:אישים שמקום קבורתם לא נודע
קטגוריה:דוכסים צרפתים
קטגוריה:ילידי 1448
קטגוריה:נפטרים ב-1500
מיירון הריק

מיירון טימותי הריק (באנגלית: Myron Timothy Herrick; ) היה פוליטיקאי ודיפלומט אמריקאי מאוהיו, איש המפלגה הרפובליקנית, שכיהן כמושל אוהיו ה-42 בשנים 1904–1906, וכשגריר ארצות הברית בצרפת בשנים 1912–1914 ומשנת 1921 ועד למותו.

==ראשית חייו==
מיירון הריק נולד בהנטינגטון שבמחוז לוריין, אוהיו, כבנם של מרי (לבית הלברט) וטימותי רובינסון הריק, חוואי מקומי. הוא למד באוברלין קולג' ובאוניברסיטת אוהיו וסליין, אך לא סיים את לימודיו בשני מוסדות הלימוד. ב-1880 נשא הריק לאישה את קרוליין מרינה פמרלי מדייטון. לזוג נולד בן אחד, פמרלי וב הריק.

==קריירה==
ב-1878 התקבל הריק ללשכת עורכי הדין של קליבלנד. ב-1886 הוא הצטרף לבנק "החברה לחיסכון" (Society for Savings), שהיה אחד הבנקים שמוזגו לימים לקי-בנק (KeyBank), כמזכיר וגזבר הבנק, וב-1894 הוא היה לנשיא הבנק.

בשנים 1885–1888 היה הריק חבר במועצת העיר של קליבלנד. ב-1886 הוא סייע לממן ולייסד בקליבלנד את "חברת הפחמן הלאומית" (National Carbon Company), יחד עם וושינגטון ה. לורנס, ג'יימס פרמלי וג'יימס ווב קוק הייז, בנו של נשיא ארצות הברית רתרפורד הייז. חברה זו, קודמתן של החברות "יוניון קרביד" (Union Carbide), "אנרג'ייזר" (Energizer) ו"אברידיי" (Eveready), הפכה לימים לחברה בולטת בהיסטוריה של צריכת סוללות חשמליות ופנסים.

בבחירות לנשיאות של 1892 היה הריק בחבר האלקטורים, והצביע עבור בנג'מין הריסון.

ב-1902 העניק הריק לכפר ולינגטון שבאוהיו תרומה של 20,000 דולר לבניית ספרייה שנקראה ספריית הזיכרון של הריק. בצוואתו הוא הוריש לספרייה סכום נוסף של 70,000 דולר.

ב-1903 נבחר הריק כמושל אוהיו, וכיהן בתפקיד בשנים 1904–1906. כסגנו כיהן וורן הרדינג, לימים נשיא ארצות הברית. הריק היה בן חסותו של הבוס הפוליטי מארק האנה, אך ב-1905 הוא נוצח בבחירות בניסיונו להיבחר לכהונה שנייה כמושל בעקבות מאמציהם של ויין וילר והליגה נגד משקאות חריפים, לאחר שהוא סירב לתמוך בתוכניתם לחוקק חוק יובש באוהיו.

בשנים 1912–1914 ולאחר מכן בשנים 1921–1929 כיהן הריק כשגריר ארצות הברית בצרפת. הוא היחיד מבין שגרירי ארצות הברית בצרפת לדורותיהם שעל שמו קרוי רחוב בפריז, ברובע השמיני של פריז. הוא גם עוטר באות לגיון הכבוד. כשגריר אירח הריק את צ'ארלס לינדברג בפריז לאחר טיסתו המוצלחת מניו יורק לפריז ב-1927. ב-1916 התמודד הריק ללא הצלחה בבחירות לסנאט של ארצות הברית ונוצח על ידי אטלי פומרן.

==מותו==
מיירון הריק נפטר בפריז בעת כהונתו כשגריר בצרפת ב-31 במרץ 1929 כתוצאה מהתקף לב. הוא נטמן בבית הקברות לייק ויו בקליבלנד.

==קישורים חיצוניים==

* [https://ohiohistorycentral.org/w/Myron_T._Herrick מיירון הריק] באתר The Ohio History Central 
* 

==הערות שוליים==

קטגוריה:מושלי אוהיו
קטגוריה:מושלי מדינות ארצות הברית מהמפלגה הרפובליקנית
קטגוריה:שגרירי ארצות הברית בצרפת
קטגוריה:מקבלי אות לגיון הכבוד
קטגוריה:אמריקאים שנולדו ב-1854
קטגוריה:אמריקאים שנפטרו ב-1929
הפטרוגליפים של ימת אונגה והים הלבן

הפטרוגליפים של ימת אונגה והים הלבן (ברוסית: Петроглифы Онежского озера и Белого моря) הוא אתר מורשת עולמית של ארגון אונסק"ו הכולל קבוצה של שלושים ושלושה אתרים שבהם נמצאו פטרוגליפים ברפובליקה הרוסית של קרליה. מורשת תרבותית זו הוכרה כאתר מורשת עולמית על ידי אונסק"ו ביולי 2021 במהלך המושב ה-44 של ועדת המורשת העולמית.

האתרים כוללים יותר מ-4,600 פטרוגליפים שנחרתו בסלעים שפניהם הוחלקו על ידי קרחונים במהלך התקופה הנאוליתית המאוחרת, באלף החמישי לפני הספירה. זהו אחד האתרים הגדולים מסוגו באירופה, שאמנות הסלע בו מתעדת את התרבות הנאוליתית בפנוסקנדיה. אתר המורשת כולל 33 אתרים בשתי קבוצות המרוחקות 300 ק"מ זו מזו:
* 22 אתרי פטרוגליפים בחופה המזרחי של ימת אונגה, בדרום-מזרח מחוז פודוז', המונים יותר מ-1,200 דמויות. קבוצה זו משתרעת בשטח באורך כ-20 קילומטרים וברוחב של 7.6 קילומטרים כששטח אתר המורשת הוא 69.44 קילומטרים רבועים המוקף באזור חיץ של 15.1 קילומטרים רבועים. מרכז קבוצה זו ב-.
* 11 אתרים על חופי הים הלבן עם 3,411 פטרוגליפים, במחוז בלומורסק במזרח קרליה. קבוצה זו משתרעת בשטח באורך כ-1.8 קילומטרים וברוחב של 785 מטרים כששטח אתר המורשת הוא 10.5 קילומטרים רבועים המוקף באזור חיץ של 4.5 קילומטרים רבועים. מרכז קבוצה זו ב-.
דמויות אמנות הסלע באגם אונגה מייצגות בעיקר עופות, חיות, דמויות חצי אדם וחצי חיות, וכן צורות גאומטריות שיכולות לסמל את הירח והשמש. הפטרוגליפים של הים הלבן מורכבים בעיקר מתחריטים, המתארים סצנות ציד וניווט, עם הציוד הנלווה, וכן עקבות רגליים של בעלי חיים ובני אדם. ציורי הסלע קשורים ליישובים ובתי קברות.

==קישורים חיצוניים==

==הערות שוליים==

קטגוריה:רפובליקת קרליה
קטגוריה:אמנות סלע
מנשה ענבר

מנשה ענבר (נולד ב-13 במרץ 1945) הוא קצין צה"ל במילואים בדרגת תת-אלוף. פיקד על עוצבת סיני וכיהן כסגן מבקר מערכת הביטחון. לאחר שחרורו כיהן כמנכ"ל רשת החינוך עמל ומנכ"ל עמותת יד לשריון.

==ביוגרפיה==
ענבר התגייס לצה"ל ב-1963 ועשה את מרבית שירותו בחיל השריון. במלחמת ההתשה שימש מפקד פלוגה בגדוד 9. בהמשך שירותו פיקד על גדוד שריון סדיר ועל מרכז השריון בבאלי"ש. בפרוץ מלחמת יום הכיפורים היה חניך בפו"ם ומונה למפקד גדוד הסיור 189 תחת עוצבת סיני. במהלך המלחמה נפצע. שימש סגן מפקד חטיבה 500.

פיקד על חטיבת המילואים 889 ובמלחמת לבנון הראשונה שימש סגן מפקד אוגדה 252. ב-1982 מונה למפקד חטיבה 14. ב-1983 מונה למפקד בית הספר לשריון. שימש ראש צוות לביקורת כוננות. בתפקידו האחרון בשירות הקבע שימש סגן מבקר מערכת הביטחון.

לאחר שחרורו ב-1990, מונה למנכ"ל רשת החינוך עמל. בשנים 1997 עד 2005 כיהן כמנכ"ל עמותת יד לשריון.

ענבר נשוי ואב לשניים. בוגר המכללה לביטחון לאומי, בעל תואר ראשון במדע המדינה ותואר שני במינהל ציבורי שניהם מאוניברסיטת חיפה.

==לקריאה נוספת==
*אל"ם שאול נגר, 18 שנים של מסירות, יוזמה וכישרון, שריון, גיליון 47, אפריל 2015
==קישורים חיצוניים==
* [https://yomkipurwar.mod.gov.il/Persons/Pages/MosheInbar.aspx?query=%D7%9E%D7%A0%D7%A9%D7%94+%D7%A2%D7%A0%D7%91%D7%A8 מנשה ענבר] באתר [https://yomkipurwar.mod.gov.il/Pages/default.aspx "50 שנה למלחמת יום הכיפורים"] של ארכיון צה"ל ומערכת הביטחון

==הערות שוליים==

קטגוריה:מנכ"לים יוצאי שירות קבע בצה"ל
קטגוריה:תתי-אלופים בצה"ל
קטגוריה:מפקדי חטיבה 14
קטגוריה:מפקדי עוצבת בני חיל
קטגוריה:מנכ"לי עמותות
קטגוריה:בוגרי המכללה לביטחון לאומי
קטגוריה:בוגרי אוניברסיטת חיפה
קטגוריה:מבקרים ישראלים
קטגוריה:חיילי חיל השריון במלחמת ששת הימים
קטגוריה:חיילי צה"ל במלחמת ההתשה
קטגוריה:חיילי צה"ל במלחמת לבנון הראשונה
קטגוריה:מפקדי גדודים במלחמת יום הכיפורים
קטגוריה:ישראלים שנולדו ב-1945
חמאם דאוט-פאשין

חמאם דאוט-פאשין (במקדונית: Даут-пашин амам) הוא חמאם טורקי שנמצא בבזאר הישן בסקופיה, ליד כנסיית דימיטרי הקדוש . המבנה נבנה בסוף המאה ה-15, כמונומנט לזכרו של קושה דאווד פאשה . כיום, החמאם משמש כגלריה לאמנות והוא מאכלס את המטה של הגלריה הלאומית , שחלק מהתערוכות נמצאות בחמאם צ'יפטה.<ref>[http://www.nationalgallery.mk/ Национална галерија на Македонија] , официјално мрежно место.</ref><ref name="Даут-пашин амам" /><ref>[http://kulturnamapa.mk/kulturatradicija/islamska-arhitektura/daut-pashin-amam-–-skopje Даут-Пашин Амам – Скопје] , Културна мапа.</ref>

== היסטוריה ==
החמאם נבנה 1489–1497, כמונומנט לזכרו של קושה דאווד פאשה . הבניין ניזוק קשות בשריפה של 1689, והתחיל להתפרק בהדרגה. המבנה שופץ ב-1948, כאשר הוסב לגלריה לאמנות. המבנה ניזוק גם ברעידת האדמה של 1963, אך שופץ במהרה. כיום, זהו המבנה היחיד ששרד מהטרויקה האסלאמית לשעבר, שעדיין היה מורכב ממסגד איבני פג'קו והקרוואנסראי.<ref name="Даут-пашин амам">[http://www.ii.edu.mk/predmeti/mm/20052006/mmproekti/skopje_stara_charshija/znamenitosti-daut-pasin-amam.html Даут-пашин амам], Проект „Стара скопска чаршија“.</ref>

== גלריה ==
<gallery>
קובץ:Daut_Pashin_Amam,_1963.jpg|המבנה לאחר רעידת האדמה בסקופיה ב-1963
קובץ:Daut_Pashin_Amam,_po_zemjotresot.jpg|המבנה לאחר רעידת האדמה בסקופיה ב-1963
</gallery>

== ראו גם ==
* הבזאר הישן (סקופיה)
* חמאם צ'יפטה
* סטארה נובה ואניה
* חמאם גולצ'ילר

== קישורים חיצוניים ==

== הערות שוליים ==

קטגוריה:הבזאר הישן (סקופיה)
קטגוריה:גלריות לאמנות
קטגוריה:סקופיה: מבנים
קטגוריה:מבני חמאם
Loyal Brave True

"Loyal Brave True" (בעברית: "נאמן אמיץ ואמיתי") הוא שיר של הזמרת כריסטינה אגילרה אשר יצא מתוך פסקול של החידוש לסרט "מולאן" בתאריך 6 במרץ 2020 על ידי וולט דיסני רקורדס. הוא נכתב על ידי בילי קראבטרי, הארי גרגסון-ויליאמס, ג'יימי הרטמן רוסי גולן והופק על ידי הרטמן.

השיר היה מועמד ל"שיר השנה מתוך פסקול" בטקס פרסי בחירת הקהל ואף סומן כמועמד לפרס אוסקר.

== קליפ ==
הקליפ לשיר פורסם לראשונה בערוץ "DisneyMusicVEVO" בתאריך 14 באוגוסט 2020 והקליפ מילים של השיר פורסם ביום יציאת השיר באותו הערוץ. יום לפניי יציאת הקליפ שוחרר לו גם טיזר קצר גם הוא בערוץ היוטיוב של חברת וולט דיסני. בנוסף לשיר גם יצא קליפ בגרסה ספרדית שכללה את אותו הקליפ רק עם מילים בספרדית. הקליפ בספרדית הועלה באותו היום ביחד עם הקליפ באנגלית.

== מיקומים במצעדים ==

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי כריסטינה אגילרה
קטגוריה:שירים באנגלית
קטגוריה:שירים מסרטי קולנוע
קטגוריה:בלדות משנות ה-2020
קטגוריה:בלדות פופ
קטגוריה:סינגלים בהוצאת וולט דיסני רקורדס
חמאם צ'יפטה

חמאם צ'יפטה (במקדונית: Чифте амам) הוא חמאם טורקי שנמצא בבזאר הישן בסקופיה, ליד מסגד מוראט-פאשינה וסולי אן. כיום, החמאם משמש כגלריה לאמנות והוא מאכלס מספר תערוכות של הגלריה הלאומית .<ref name="НГМ">[http://www.nationalgallery.mk/ Национална галерија на Македонија] , официјално мрежно место.</ref>

== היסטוריה ==
החמאם נבנה במחצית השנייה של המאה ה-15, בהוראתו של איסה-בג איסקוביץ' . המבנה נפגע קשות מרעידת האדמה של 1963, אך שופץ מאוחר יותר, וכיום היא משמש כגלריה לאמנות.<ref name="Чифте амам">[http://www.ii.edu.mk/predmeti/mm/20052006/mmproekti/skopje_stara_charshija/znamenitosti-cifte-amam.html Чифте амам], Проект „Стара скопска чаршија“.</ref> הוא גם מכיל חלק מהתערוכות של הגלריה הלאומית , שהמטה שלה ממוקם בחמאם דאוט-פאשין.

== גלריה ==
<gallery>
קובץ:Čifte_hamam_u_Skoplju.JPG|אחד מאזורי המרחץ, שנמצאים בחמאם
קובץ:Sunset with Hammam and Alexander the Great Statue - Skopje - Macedonia.jpg|החמאם בשקיעה
</gallery>

== ראו גם ==
* הבזאר הישן (סקופיה)
* חמאם דאוט-פאשין
* סטארה נובה ואניה
* חמאם גולצ'ילר

== קישורים חיצוניים ==

== הערות שוליים ==

קטגוריה:הבזאר הישן (סקופיה)
קטגוריה:גלריות לאמנות
קטגוריה:סקופיה: מבנים
קטגוריה:מבני חמאם
ארקדי גוסטב

גנרל קולונל המשטרה ארקדי אלכסנדרוביץ' גוֹסטֶב (נולד ב-11 בפברואר 1961, מחוז המשנה שצקי, מחוז ריאזאן) הוא מדינאי רוסי. מנהל שירות בתי הסוהר הפדרלי מאז 25 בנובמבר 2021.<ref></ref>

כיהן כסגן שר הפנים של הפדרציה הרוסית (מ-14 ביוני 2012 עד 25 בנובמבר 2021).
== ביוגרפיה ==
ארקדי אלכסנדרוביץ' גוסטב נולד ב-11 בפברואר 1961 במחוז המשנה שצקי שבריאזאן. שירת במשרד הפנים משנת 1981.

מאז 2 בספטמבר 1981 היה שוטר במשטרת מוסקבה.<ref>[http://radiovesti.ru/episode/show/episode_id/11054 Полный контакт/Полицию повернут лицом к обществу/Вести FM]</ref> בשנת 1987 סיים את לימודיו בבית הספר הגבוה לשוטרים במוסקבה של משרד הפנים של ברית המועצות עם תואר במשפטים. הוא התקדם מתפקידו כחוקר מחלק החקירות של המשטרה במוסקבה עד למשרת סגן ראש המחלקה לחקירת פעילות פלילית מאורגנת במשטרת מוסקבה.

בשנת 2000 סיים את לימודיו בפקולטה הראשונה של האקדמיה לניהול של משרד הפנים של רוסיה. משנת 2001 עד 2003 היה סגן ראש מטה מינהלת הפנים של המחוז האדמיניסטרטיבי הדרומי. מאז 2006 היה ממלא מקום ראש מחלקת הסדר הציבורי של משטרת העיר מוסקבה. ב-23 באפריל 2007 מונה לראש מחלקת הסדר הציבורי. מיוני 2010 היה סגן מפקד משטרת מוסקבה. לאחר הארגון מחדש של המנהלת הראשית של מוסקבה באפריל 2011, הוא קודם לדרגת גנרל מייג'ור ומונה לסגן ראש המנהלה הראשית של משרד הפנים של הפדרציה הרוסית בעיר מוסקבה.<ref></ref><ref>[http://www.1sn.ru/print.php?id=47095 Информационное агентство «SakhaNews»/«Саха Новости»]</ref>

ב-14 ביוני 2012 הוענקה לו דרגת מייג'ור גנרל המשטרה והוא מונה לסגן שר הפנים של הפדרציה הרוסית.<ref></ref> ב-21 בפברואר 2014 קודם לדרגת גנרל-לויטננט.<ref>[http://www.kremlin.ru/acts/bank/38134 УКАЗ ПРЕЗИДЕНТА РОССИЙСКОЙ ФЕДЕРАЦИИ от 21 февраля 2014 года N 101 «О присвоении воинских званий высших офицеров, специальных званий высшего начальствующего состава и высших специальных званий»]</ref> ב-20 בפברואר 2016 קודם לדרגת גנרל קולונל המשטרה במשטרת הפדרציה הרוסית.<ref>[http://www.kremlin.ru/acts/bank/40541 УКАЗ ПРЕЗИДЕНТА РОССИЙСКОЙ ФЕДЕРАЦИИ 20 февраля 2016 года N 73 «О присвоении воинских званий высших офицеров, специальных званий высшего начальствующего состава и высших специальных званий»]</ref>

ב-25 בנובמבר 2021, בצו של נשיא רוסיה ולדימיר פוטין, הוא מונה למנהל שירות בתי הסוהר הפדרלי של הפדרציה הרוסית, במקומו של אלכסנדר קלשניקוב.<ref></ref>

== משפחה ונכסים ==
הוא נשוי ואב לשני בנים ובת. אחיו הוא אנדריי גוֹסטֶב.

ארקדי גוסטב דיווח ב-2018 על ההכנסה הגדולה ביותר בקרב השוטרים הרוסים, הוא הרוויח 38 מיליון רובל, רובם מתשלום סוציאלי חד פעמי לרכישת דיור, שהוא פי עשרה ממשכורתו כגנרל בשנת 2017.<ref>[https://www.newsru.com/russia/24may2019/mvdgostev.html «Замглавы МВД заработал за год 38 млн рублей, но сетует на низкий уровень жизни силовиков»] newsru.com от 24 мая 2019 г.</ref>

==הערות שוליים==

קטגוריה:שוטרים רוסים
קטגוריה:ראשי שירות בתי הסוהר הפדרלי הרוסי
קטגוריה:רוסים שנולדו ב-1961
אנטולי יאקונין

לויטננט-גנרל אנטולי איוואנוביץ' יאקונין (ברוסית: Анатолий Иванович Якунин; נולד ב-11 בפברואר 1964) הוא שוטר רוסי שהיה מפכ"ל משטרת מוסקבה (יוני 2012–ספטמבר 2016). בעבר הוא היה מפקד המשטרה במחוז נובגורוד (2008–2012). מאז 2020 מכהן כסגן מנהל שירות בתי הסוהר הפדרלי.

== ביוגרפיה ==
אנטולי יאקונין נולד ב-11 בפברואר 1964 בכפר קריבצובו-פלוטה באזור דולז'אן במחוז אוריול, רוסיה, ברית המועצות. הוא בעל תואר במשפטים. הוא סיים את לימודיו באקדמיה של משרד הפנים של רוסיה, ולאחר מכן באקדמיה למנהל ציבורי תחת נשיא רוסיה.

שירותו במשטרה הסובייטית החל במשטרת מחוז דולז'אן כפקח מקומי בתחנת המשטרה. במשך למעלה מ-20 שנות שירות במשטרה, עלה משוטר מן השורה למפקד משטרה במישור האזורי. הוא כיהן בתפקיד ראש המנהלת הראשית למאבק בפשיעה המאורגנת וראש מחלקת המשטרה הפלילית של מחוז אוריול. לאחר מכן הוא שימש כסגן מפקד משטרת המחוז ומפקד מחלקת המשטרה הפלילית במחוז וורונז'. מאפריל 2011 עד מאי 2012 שימש כמפקד המשטרה במחוז נובגורוד,<ref>[https://archive.today/20130417055853/http://eng.mvdrf.ru/news/18531/ Chief of Novgorod Police discusses safety issues with students], MVD Official website</ref> בתפקידו הראשון כמפקד משטרה.

ב-2 ביוני 2012, נשיא רוסיה ולדימיר פוטין חתם על צו על מינויו של יאקונין, למפקד משטרת מוסקבה (רשמית, ראש מנהלת משרד הפנים במוסקבה).<ref>[http://www.mvd.ru/news/show_106968/ Report in Russian], from the MVD Official website</ref>

בשנת 2019 בעקבות האשמות שהוא קודם בעקבות מתן שוחד, יאקונין פנה לבית משפט וזוכה לאשמה.

באפריל 2020 אנטולי מונה לסגן מנהל שירות בתי הסוהר הפדרלי.<ref>[https://fsin.gov.ru/fsin/leaders/deputy_director/ Federal Correctional Service]- Federal Correctional Seivice</ref>

== קישורים חיצוניים ==
* [https://web.archive.org/web/20120809100813/http://petrovka38.ru/gumvd/rukovodstvo/366/ ביוגרפיה רשמית], באתר משטרת מוסקבה
* כרטיס ביקור [http://www.mvd.ru/mvd/visitka/yakunin/ יאקונין אנטולי] באתר האינטרנט הרשמי של משרד הפנים הרוסי

== הערות שוליים ==

קטגוריה:שוטרים רוסים
קטגוריה:מוסקבה: אישים
קטגוריה:אנשי שירות בתי הסוהר הפדרלי הרוסי
קטגוריה:מחוז אוריול
קטגוריה:רוסים שנולדו ב-1964
דרקון צפעי

דרקון צפעי (שם מדעי: Echiichthys vipera) הוא מין של דג גרם ממשפחת הדרקוניים שבסדרת הדקראים והוא המין היחידי בסוגו, היחיד במשפחתו שאינו שייך לסוג דרקון (Trachinus). הוא מצוי על הקרקעית במימי האוקיינוס האטלנטי.

==תיאור==
הדרקון מגיע לאורך של 15 ס"מ בממוצע כשפרטים גדולים הגיעו לאורך 18 ס"מ. הוא בעל קשקשים כחולים-אפרפרים מלמעלה וצידיים כסופים-לבנים. הוא בעל סנפירי חזה רחבים העוזרים לו לשכב בשקט במקומו. הדג הוא שחיין גרוע ובמקום זה בעל קוצים לאורך גבו עם בלוטות ארס חזק. הוא בעל עיניים גדולות ולסתות חזקות המופנות כלפי מעלה ובתוכם שיניים חדות. 

דג זה חי לרוב על קרקעית הים החולית והבוצית בעומק של מטרים ספורים עד 150 מטרים מפני הים. הוא נמצא לחופי מזרח האוקיינוס האטלנטי בין הים הצפוני למרוקו ומדיירה וכן מגיע למי הים התיכון. דג זה אורב על קרקעית הים בהסוואה לטרף של דגים וסרטנים החולפים מעליו.

זהו המין הארסי ביותר במשפחתו והוא בעל קוצים חלולים על גבו. כאשר הוא מאוים הקוצים מזדקרים ומזריקים את הארס לתוקף. הארס חלש מכדי להרוג אך כואב ביותר ובעל גירוי עז המורגש בחצי שעה מהעקיצה. השפעת הארס חלה לאורך 24 השעות מהעקיצה וכוללת בעיקר התנפחות, גלי כאב וחום ולעיתים כאבים בקשרי הלימפה. עם זאת רק לעיתים רחוקות הארס יהרוג כתוצאה מאלרגיה.

טיפול שכיח בעקיצות הוא שטיפת אזור ההכשה במים רותחים, המחלישים את פעולת הארס.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ז'ורז' קיווייה
קטגוריה:בעלי חיים שתוארו ב-1829
קטגוריה:מקריני סנפיר יחידים בסוגם
קטגוריה:דמויי-אצטגנון
קטגוריה:דגים ארסיים
אאורליו צ'וקוי

אאורליו צ'וקוי (ברומנית:Aureliu Ciocoi, נולד ב-5 ביוני 1968 בקישינב (קישינאו)) הוא דיפלומט ופוליטיקאי מולדבי, שכיהן כראש ממשלה זמני של רפובליקת מולדובה בין דצמבר 2020 לאוגוסט 2021. הוא כיהן גם כשר החוץ ולשילוב אירופי של מולדובה בין נובמבר 2019 - מרץ 2020 ושוב החל מנובמבר 2020. בעבר שימש כשגריר מולדובה בגרמניה, דנמרק, סין וארצות הברית.

==ביוגרפיה==
===ראשית חייו===
צ'וקוי נולד בקישינאו, בירת הרפובליקה הסובייטית הסוציאליסטית המולדובנית של אז, חלק מברית המועצות.
בשנים 1975–1985 הוא למד בבית הספר המקיף ("תיכון") מספר 11 בקישינב (כיום התיכון על שם יון קריאנגה). בשנים 1985–1992 למד עיתונאות ותקשורת באוניברסיטה הממלכתית של מולדובה. אחרי פרישת רפובליקת מולדובה מברית המועצות נסע לבוקרשט, בירת רומניה, ולמד בפקולטה ליחסים בינלאומיים בבית הספר הלאומי הרומני ללימודים מדיניים ולמנהל.

===המשך הקריירה===
בשנת 1988 עבד כפועל בהוצאה לאור המרכזית בקישינב. בשנים 1989–1992 פעל כעיתונאי במספר יומונים בבירה המולדבית.
בשנים 2010–2015 שימש כשגריר מדינתו בגרמניה ובדנמרק. ב-2015–2017 היה שגריר מולדובה ברפובליקה העממית של סין. בשנת 2017 כיהן לזמן קצר כשגריר בארצות הברית. בשנים 2017–2018 כיהן כשגריר בעל משימות מיוחדות במסגרת משרד החוץ ולשילוב אירופי של רפובליקת מולדובה.
בשנים 2018–2019 שימש כיועץ למדיניות חוץ של הנשיא איגור דודון.
בשנים 2019–2020 כיהן כשר חוץ ולשילוב אירופי בממשלת יון קיקו.
הדצמבר 2020-אוגוסט 2021 כיהן כראש ממשלה זמני בעקבות התפטרותו של יון קיקו.

==חייו הפרטיים==
צ'וקוי נשוי ואב לילד.
בשנות ה-1980 עסק בספורט. היה חבר בקבוצת הנוער של מולדובה הסובייטית ל]ירי וזכה לתואר אומן הספורט של ברית המועצות
תחביביו כוללים פילוסופיה, ספרות ותיאטרון. הוא צדבר בצורה שוטפת רומנית, אנגלית, רוסית, גרמנית וצרפתית.

==קישורים חיצוניים==

קטגוריה:דיפלומטים מולדובנים
קטגוריה:פוליטיקאים מולדובנים
קטגוריה:ראשי ממשלת מולדובה
קטגוריה:שרי חוץ
קטגוריה:שגרירים בארצות הברית
קטגוריה:שגרירים בגרמניה
קטגוריה:שגרירים בסין
קטגוריה:שגרירים בדנמרק
קטגוריה:רומנים מבסרביה
קטגוריה:ילידי 1968
ראש מרטינז (אנטארקטיקה)

ראש מרטינז או ראש מרטינס (באנגלית: Martins Head) הוא לשון יבשה בולטת מהחוף הדרומי של אי המלך ג'ורג', באיי שטלנד הדרומיים שבאנטארקטיקה.

לשון היבשה מהווה את הצד הדרומי של פתחו של מפרץ לגרו.

== היסטוריה ==
=== גילוי ומיפוי לשון היבשה ===

לשון היבשה התגלתה ב-27 בינואר 1820, על ידי אדוארד ברנספילד, מהצי המלכותי הבריטי במהלך חקר איי שטלנד הדרומיים.

לשון היבשה מופתה בשנית על ידי המשלחת הצרפתית הרביעית לאנטארקטיקה, בין השנים 1908–1910.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=6ASyUn0hRf4C&pg=PA347&lpg=PA347&dq=%22Martins+Head%22+Antarctica&source=bl&ots=uWwWqOJG--&sig=ACfU3U0Ff0VAkw5_G5iWpqMslrN2JVLq6g&hl=en&sa=X&ved=2ahUKEwiug4XUvqP2AhXCRPEDHW9oBFEQ6AF6BAgZEAM#v=onepage&q=%22Martins%20Head%22%20Antarctica&f=false Sailing Directions for Antarctica: Includes Islands South of Latitude 60°], 1960, P 347</div>

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA318&lpg=PA318&dq=%22Martins+Head%22+Antarctica&source=bl&ots=qcSIqvUav6&sig=ACfU3U16az53lC5d84grOhteoYGjycurmQ&hl=en&sa=X&ved=2ahUKEwiI66r0v6P2AhX2RvEDHVMxB_o4RhDoAXoECBEQAw#v=onepage&q=%22Martins%20Head%22%20Antarctica&f=false Sailing Directions (planning Guide) and (enroute) for Antarctica], P 318</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:9501 ראש מרטינז] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=9079&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR ראש מרטינז] באתר הגאזט האנטארקטי המשווה SCAR של ממשלת אוסטרליה
* [https://www.marineregions.org/gazetteer.php?p=details&id=13021 ראש מרטינז] באתר marineregions
* [https://www.mindat.org/loc-155763.html ראש מרטינז] באתר mindat

== הערות שוליים ==

מרטינז
מוזיאון הארוטיקה (אילת)

מוזיאון הארוטיקה או המוזיאון הארוטי הוא מוזיאון הנמצא באילת ועוסק במיצגים אמנותיים שונים מעולם הארוטיקה. מוזיאון זה הוא מוזיאון המין הראשון בישראל, וניתן למצוא בו: תערוכות צילומים ארוטיים של צלמים מפורסמים, ציורים עתיקים, פסלים הממחישים איברים אינטימיים ועוד.

במוזיאון מוקרנים גם הסרטים הפורנוגרפיים הראשונים שצולמו, משנות ה-20 של המאה ה-20, וכן קיים חדר המוקדש כולו לסגנון הסאדומאזוכיזם.

== ראו גם ==
* מוזיאון הארוטיקה (פריז)

== קישורים חיצוניים ==

* [https://eilat.city/המוזיאון-האירוטי מוזיאון הארוטיקה], באתר התיירות של אילת
* [https://www.groo.co.il/deal/erotic-museum-eilat/1036785/ מוזיאון הארוטיקה], באתר גרו
* [https://www.weekend.co.il/attraction/default.aspx?id=1834&cat=6713&lang=he מידע על המוזיאון]

קטגוריה:אילת: אטרקציות
קטגוריה:ארוטיקה
קטגוריה:הנגב: מוזיאונים
דון ואס

דון אדוארד פאגנסון (באנגלית: Don Edward Fagenson; נולד ב-3 בספטמבר 1952) הידוע כדון ואס (באנגלית: Don Was) הוא מוזיקאי ומפיק מוזיקלי אמריקאי ממוצא יהודי, זכה במספר פרסי גראמי.

==קורות חיים==
דון פאגנסון נולד וגדל בדטרויט. אביו היה יהודי בעל מדליה על שרותו במהלך מלחמת העולם השנייה. לאחר סיום בית הספר הוא החל ללמוד באוניברסיטת מישיגן, אך נשר לאחר שנה.

בשנת 1971 הפיק את האלבום Rama Rama / Endless Path עבור המתופף מורוגה בוקר. היה זה פרויקט ההקלטה הראשון בו לקח ואס חלק.

הוא החל לעשות שימוש בשם הבמה "דון ואס", ויחד עם חברו דייוויד וייס הקים את הלהקה "Was (Not Was)" בשנת 1979. הם הוציאו לאור מספר אלבומים וזכו להצלחה. בשנת 2008 הם ההתאחדו והוציאו אלבום נוסף.

בשנת 1989 הפיק ואס את האלבום Nick of Time עבור הזמרת בוני רייט אשר זכה בפרס הגראמי לאלבום השנה. ואס זכה בפרסים נוספים עבור אלבומים אחרים שהוא הפיק בשנים 2009 ו-2016.

בשנת 1992 הפיק את אלבומה של הזמרת הישראלית עפרה חזה, "Kirya" שהיה מועמד לפרס הגראמי בקטגוריית מוזיקת העולם.

בשנת 1995 הפיק ואס סרט תעודה על בריאן וילסון. סרט זה זכה בפרס בפסטיבל הסרטים בסן פרנסיסקו. על מוזיקה שהוא כתב לסרט "Backbeat" דון ואס זכה בפרס של האקדמיה הבריטית לאמנויות הקולנוע והטלוויזיה.

בשנים 2009–2012 דון ואס הנחה תוכנית רדיו.

בשנת 2012 דון ואס מונה לנשיא של חברת "בלו נוט".

בשנת 2014 דון ואס זכה בפרס אמי על עבודתו בתוכנית של CBS "The Beatles: The Night That Changed America".

לדון ואס שלוש בנים, כולם מוזיקאים בהרכבים שונים.

== קישורים חיצוניים ==

==הערות שוליים==

קטגוריה:זמרים-יוצרים אמריקאים
קטגוריה:זמרים-יוצרים יהודים
קטגוריה:גיטריסטים אמריקאים
קטגוריה:גיטריסטים יהודים
קטגוריה:זמרים יהודים אמריקאים
קטגוריה:מפיקים מוזיקליים יהודים אמריקאים
קטגוריה:יהודים זוכי פרס גראמי
קטגוריה:זוכי פרס באפט"א: אישים
קטגוריה:אמריקאים שנולדו ב-1980
שערי ציון (ספר)

שערי ציון הוא ספר תיקונים, הנהגות ותפילות על פי הקבלה שחיבר רבי נתן נטע הנובר במאה השבע עשרה. הספר זכה לתפוצה רבה בקרב יהדות אשכנז, מהדורות רבות שלו הודפסו, ותפילות שונות שהובאו זכו להיכנס לסידורי התפילה בנוסח אשכנז ונוסח ספרד.

בהקדמה לספר זה הוא מציין כי למד קבלה מפי הרב חיים הכהן מארם צובא, תלמידו המובהק של רבי חיים ויטאל.

==תוכן הספר==

הספר מחולק לשבעה שערים. השער הראשון עוסק בתיקון חצות ובחשיבותו, ומסדר סדר תיקון חצות על פי הנחיות רבי חיים ויטאל בספר עץ חיים ובתוספת קינות ותפילות כפי שהיה נהוג בקרב הספרדים בארץ ישראל. סדר מורחב זה של תיקון חצות נעשה הסדר הנפוץ של תיקון חצות בקרב האשכנזים, אף על פי שהוא ארוך בהרבה מהסדר המקורי שבכתבי האר"י.

בספר נמצאים קטעי תפילות לימות השבוע, ותפילות שהספר הוא המקור הראשון להם, והודפסו לאחר מכן בסידורים האחרים.

==השפעה==
לספר יש חלק רב בהכנסת תפילות ותחינות המבוססות על הקבלה אל תוך נוסח התפילה האשכנזי. כדגומאות ניתן למנות את נוסחי לשם ייחוד שלפני עטיפת טלית והנחת תפילין, תחינות לשעת פתיחת הארון ביום טוב ובימים נוראים, נוסח וידוי לברכת שומע תפילה, ועוד.

במשך כמאתיים שנה היה זה חיבורו הידוע ביותר של הרב הנובר. הוא נדפס עוד בחייו בשלוש מהדורות, ועוד רבות לאחר תקופתו.

==קישורים חיצוניים==
*נתן נטע הנובר, [https://www.hebrewbooks.org/23749 שערי ציון], מהדורת אמשטרדם תקכ"ו, באתר HebrewBooks.
*נתן נטע הנובר, [https://www.nli.org.il/he/books/NNL_ALEPH001233211/NLI ספר שערי ציון], באתר הספרייה הלאומית.

==הערות שוליים==

קטגוריה:סידורים
קטגוריה:ספרי קבלה
Head Shoulders Knees & Toes

Head Shoulders Knees & Toes הוא סינגל של צמד התקליטנים הצרפתי, אופנבך, בשיתוף פעולה עם קווטרהאד ונורמה ז'אן מרטין , שיצא, על ידי Ofenbach Music, וורנר מיוזיק גרופ וספינין' רקורדס, ב-8 במאי 2020.<ref></ref>

== וידאו קליפ ==
הווידאו קליפ של הסינגל יצא ב-7 באוגוסט 2020. נכון לאוקטובר 2022, הווידאו קליפ נצפה למעלה מ-17 מיליון פעמים.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!אוסטריה (IFPI Austria)
|2× פלטינה
|60,000
|-
!בלגיה (BEA)
|פלטינה
|40,000
|-
!קנדה (Music Canada)
|זהב
|40,000
|-
!דנמרק (IFPI Danmark)
|זהב
|45,000
|-
!צרפת (SNEP)
|יהלום
|333,333
|-
!גרמניה (BVMI)
|3× זהב
|600,000
|-
!איטליה (FIMI)
|פלטינה
|70,000
|-
!פולין (ZPAV)
|3× פלטינה
|60,000
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירים באנגלית
קטגוריה:שירי דאנס-פופ
קטגוריה:שירי מוזיקת האוס
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון ברומניה
יורגן שטוק

יורגן שטוק (בגרמנית: Jürgen Stock; נולד ב-4 באוקטובר 1959) הוא שוטר גרמני. הוא מכהן כמזכ"ל האינטרפול מאז 7 בנובמבר 2014.

== ביוגרפיה ==
שטוק נולד בווצלר, גרמניה.<ref></ref> הוא הצטרף למשטרה הפלילים בהסה בשנת 1978 ונשאר כקצין עד 1992. בין 1992 ל־1996 למד באוניברסיטת גיסן כדי להעסיק את עצמו במחקר מדעי בקרימינולוגיה. ב-1996 עבד כעורך דין, לפני שחזר למשטרת הפלילים הפדרלית כדי לשמש סגן ראש יחידה למאבק בפשיעה כלכלית. שטוק הפך לנשיא האוניברסיטה למדעי המשטרה השימושית הממוקמת בסקסוניה-אנהלט ב־1998.

בשנת 2000 הוא חזר פעם נוספת לשורות משטרת הפלילים כדי לעמוד בראש המכון ללימודים והכשרה של אכיפת חוק. בשנת 2004 הוא מונה לסגן נשיא משטרת הפלילים הפדרלית.<ref name="bka"></ref>

הוא גם פרופסור כבוד למשפטים וקרימינולוגיה מאוניברסיטת גיסן.<ref></ref>

== אינטרפול ==
מאז 2005 שטוק עובד עבור האינטרפול. הוא היה סגן נשיא אירופה בארגון בין 2007 ל-2010. ב-7 בנובמבר 2014 הוא נבחר למשרת המזכיר הכללי של האינטרפול על ידי העצרת הכללית. הוא קיבל את התפקיד מרונלד נובל.<ref></ref> הוא נבחר לכהונה של חמש שנים.<ref></ref> באוקטובר 2019, הוא נבחר מחדש לכהונה שנייה של חמש שנים.<ref></ref>

==קישורים חיצוניים==

==הערות שוליים==

קטגוריה:אינטרפול
קטגוריה:שוטרים גרמנים
קטגוריה:גרמנים שנולדו ב-1959
נטליה דודינסקאיה

נטליה מיכאילובנה דודינסקאיה (ברוסית: Наталия Михайловна Дудинская; 8 באוגוסט (21 באוגוסט בלוח הישן) 1912 – 29 באוגוסט 2003 בסנקט פטרבורג) הייתה פרימה בלרינה רוסייה, ששלטה בבלט קירוב משנות ה-30 עד שנות ה-50. על עוצמת שליטתה בלהקה תעיד העובדה, שמנעה מכל רקדנית אחרת לבצע את תפקיד ז'יזל.

אמה של דודינסקאיה הייתה נטליה טגליאורי, בלרינה שלמדה בהדרכתו של אנריקו צ'קטי. דודינסאקיה, שקיבלה את הכשרתה אצל אגריפינה ואגאנובה, סיימה את לימודיה ב-1931. היא רקדה את כל התפקידים הראשיים בתיאטרון קירוב, לרבות תפקיד הכוכבת בבלט "סינדרלה" של סרגיי פרוקופייב. בהמשך יצרה במקור תפקידים ב"להבות פריז" ו"טאראס בולבה" של בוריס אספייב. בעיקר נודעה בביידרה, "דון קישוט" והתפקיד הראשי ב"לורנציה", שיצרה.

בני-זוגה התדירים לריקוד היו בעלה, קונסטנטין סרגייב, הרקדן גיאורגי המפורסם ואחטנג צ'בוקיאני ובסוף הקריירה שלה, רודולף נורייב בן ה-21, שבו בחרה כבן-זוגה ב"לורנציה". התערערות בריאותה אילצה אותה לפרוש בשנת 1961. היא רקדה, מכל מקום, בגרסת הסרט של בעלה ליפהפייה הנרדמת משנת 1964 בתפקיד קאראבוס. במהלך הקריירה קיבלה ארבע פעמים את פרס ברית המועצות. בשנת 1957 עוטרה בתואר אמן העם של ברית המועצות.

עם פרישתה, הייתה דודינסקאיה למורה לבלט בבלט קירוב ואחת המורות המהוללות של מכון ואגאנובה. לאחר עריקת נורייב למערב בשנת 1961, נפלו היא ובעלה, קונסטנטין סרגייב, קורבן לנזיפות השלטון הסובייטי. בסופו של דבר, לאחר עריקתה של נטליה מאקארובה בשנת 1970, איבדו שניהם את משרותיהם בלהקה, אבל דודינסקאיה המשיכה ללמד רקדנים מתקדמים. אנסטסיה וולוצ'קובה ואוליאנה לופאטקינה היו בין הבלרינות האחרונות שעבדו בהדרכתה. דודינסקאיה אף עזרה לבעלה לביים את הפקותיו לקלאסיקות רוסיות מחוץ לרוסיה, כשבאה, למשל, לבלט בוסטון, בשנות ה-80 וה-90 לעבוד על ז'יזל, אגם הברבורים, הביידרה ו"לה קורסר".

דודינסקאיה מתה בשנת 2003, בגיל 90.

== קישורים חיצוניים ==

* 
<div class="mw-content-ltr">
*[http://www.n_m_dudinskaya.chat.ru אתר אודות דודינסקאיה]
*[http://www.ballerinagallery.com/dudinska.htm גלריית תמונות]
</div>
* [https://www.nytimes.com/2003/02/01/arts/natalya-dudinskaya-90-a-leading-kirov-ballerina.html הספד לנטליה דודינסקאיה], באתר ניו יורק טיימס, 2 בינואר 2003

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:רקדניות רוסיות
קטגוריה:בלרינות
קטגוריה:מורות לבלט
קטגוריה:ילידות 1912
קטגוריה:נפטרות ב-2003
ג'ון פטיסון

ג'ון מ. פטיסון (באנגלית: John M. Pattison; ) היה פוליטיקאי אמריקאי מאוהיו, חבר המפלגה הדמוקרטית, שכיהן במשך כחמישה חודשים לפני מותו כמושל אוהיו ה-43, ובכך הוא היה המושל שמשך כהונתו היה הקצר ביותר מבין מושלי אוהיו שכהונתם הסתיימה עקב מותם (היו מושלים שכהונתם הייתה קצרה בהרבה, אך אלו האריכו ימים לאחר תום כהונתם).
==ביוגרפיה==
ג'ון פטיסון נולד ליד הכפר אוונסוויל שבאוהיו. ב-1864, במהלך מלחמת האזרחים האמריקנית, הוא התגייס לצבא האיחוד. לאחר המלחמה הוא למד באוניברסיטת ווסליין אוהיו, וב-1869 סיים את לימודיו. ב-1872 סיים פטיסון את לימודיו בבית הספר למשפטים של סינסינטי, ובאותה שנה התקבל ללשכת עורכי הדין. בשנים 1874–1876 כיהן פטיסון בבית הנבחרים של אוהיו, ולאחר מכן עבד כמנהל בחברת ביטוח. ב-1890, לאחר שכיהן במשך שנה בסנאט של אוהיו, נבחר פטיסון לבית הנבחרים של ארצות הברית. בבית הנבחרים הוא כיהן בשנים 1891–1893. בבחירות לכהונה שנייה ב-1892 הוא נוצח.

ב-1905 נבחר פטיסון כמושל אוהיו. הוא נכח בטקס ההשבעה שלו בינואר 1906, אך שב לביתו באותו יום לאחר שנפל למשכב. לאחר מכן הוא לא שב ללשכתו, וניהל את ממשלו ממיטת חוליו. ג'ון פטיסון נפטר ב-18 ביוני 1906, כחמישה חודשים לאחר השבעתו, בביתו שליד העיר מילפורד שבאוהיו, כתוצאה ממחלת כליות. הוא נטמן בבית הקברות גרינלון שבמילפורד.

פטיסון היה נשוי פעמיים. אשתו הראשונה הייתה אלתיאה ויליאמס, שנפטרה לאחר שילדה לו שלושה ילדים בנוסף לבת אחת שנפטרה בילדותה. אשתו השנייה הייתה אנה ויליאמס, אחותה של אשתו הראשונה.

פטיסון היה חבר הבונים החופשיים.

ב-2004 נבנה במילפורד בית ספר יסודי הקרוי על שמו. פארק פטיסון, השוכן ממערב לכפר הולדתו, אוונסוויל, קרוי גם הוא על שמו.

==קישורים חיצוניים==

* 
* 

==הערות שוליים==

קטגוריה:מושלי אוהיו
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי האספה הכללית של אוהיו
קטגוריה:אנשי צבא האיחוד
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1847
קטגוריה:אמריקאים שנפטרו ב-1906
פסק דין בונצ'קובסקי ואחרים נגד פולין

פסק דין בונצ'קובסקי ואחרים נגד פולין הוא פסק דין של בית הדין האירופי לזכויות אדם בו נפסק פה אחד כי האיסור על מצעד השוויון בוורשה על ידי ראש העירייה לך קצ'ינסקי בשנת 2005 היה הפרה של הסעיפים 11, 13 ו-14 לאמנה האירופית לזכויות אדם, עליה חתומה פולין.

== רקע ==
בשנת 2005 ראש עיריית ורשה, לך קצ'ינסקי (לימים נשיא פולין), אסר על קיום מצעדי שוויון לשיפור מעמד זכויות להט"ב בפולין, והצדיק את החלטתו בכך שהמארגנים "לא הגישו תוכנית לארגון תנועה" והוסיף כי קיומו יקדם "אורח חיים הומוסקסואלי" בעודו מתנגד ל"הפצת נטייה הומוסקסואלית". למרות זאת, ב-11 ביוני 2005, צעדו כ-2,500 איש, בניגוד לאיסור קיומו.<ref></ref>

יום אחד לפני קיום המצעד, ב-10 ביוני 2005, פנו המארגנים למושל פרובינציית מזוביה בטענה שהחלטת העירייה הפרה את זכותם לחופש ההתאגדות בדרכי שלום. הנגיד קבע כי איסור העירייה לקבלת תוכנית ארגון התנועה של המצעד על ידי מייסדיו הייתה בלתי חוקית וכי המצעד הוגבל שלא כדין. הליכים נוספים הופסקו בהתחשב בכך שהוא התקיים ב-11 ביוני 2005.

ב-16 בדצמבר 2005 מארגני המצעד, בראשות תומאש בונצ'קובסקי, הגישו תביעה נגד פולין בבית הדין האירופי לזכויות אדם, בטענה שזכותם לכינוס מחאה שלווה הופרה משום שטופלו באופן מפלה, בהתחשב בכך שצעדות אחרות הותרו להתקיים ב-11 ביוני על ידי העירייה. בית הדין קיבל את התביעה ב-5 בדצמבר 2006.

== פסק הדין ==
בית הדין האירופי לזכויות אדם קבע כי אף על פי שהמצעד התקיים, העובדה שנאסר על ידי רשויות העיר מהווה פגיעה בחופש האספה על פי סעיף 11 של האמנה האירופית לזכויות האדם. בנוסף, קבעה הפסיקה כי:

עוד קבע בית דין כי פולין הפרה את סעיף 14 (אי אפליה) לאמנה, לאחר שצעדות אחרות שהתקיימו באותו היום לא היו כפופות לאותם תנאים כמו מצעד זכויות הלהט"ב וקיומן הותר.<ref></ref>

נוסף לסעיפים 11 ו-14, קבע בית המשפט כי סעיף 13 לאמנה, המתייחס לזכות לסעד הולם, הופר בכך שלא עמד לרשות מארגני המצעד כל הליך משפטי שהיה מאפשר להם לערער על ההחלטה לפני מועד קיום המצעד.

== תגובות ==
לאחר מתן פסק הדין לא פורסמה תגובה רשמית מצד השלטונות הפולניים. עם זאת, מזכיר המדינה, מיצי לופינסקי, הצהיר כי "הנשיא קצ'ינסקי עשוי לנקוט צעדים נוספים".<ref></ref>
[[מצעד השוויון בוורשה, שנה לאחר פסק הדין]]
פסק הדין התקבל בברכה על ידי ארגוני זכויות אדם ולהט"ב כהחלטה נקודתית לזכויות להט"ב למען חופש ההתאגדות. לדברי רוברט בידרואן, מנהיג הארגון הלהט"ב הפולני, הקמפיין נגד הומופוביה, הפסיקה ייצגה "צעד חשוב מאוד לקראת שוויון להומואים ולסביות בפולין לצד מספר מדינות אחרות במרכז ומזרח אירופה".

מייקל קשמן, ראש הקבוצה הבין-פרלמנטרית של הפרלמנט האירופי לזכויות הומואים ולסביות הצהיר: "אני מאוד מרוצה מהפסיקה הזו. זה מהווה חיזוק לכל מה שאמרנו על פעולות ממשלת פולין נגד חירויות היסוד של גברים ונשים חברי קהילת הלהט"ב בפולין.

שרה לודפורד, חברת המפלגה הליברל-דמוקרטית בפרלמנט הממלכה המאוחדת, הצהירה כי "פסק דין זה חשוב ביותר מכיוון שזו הפעם הראשונה שבה בית הדין האירופי לזכויות אדם פסק ספציפית בשאלת איסור על מצעדי שוויון וגאווה. הבהרתו, שחופש ההתאגדות חל במלואו על קיום אירועים אלה הוא, אף על פי שצפוי לחלוטין, בכל זאת מבורך".

== ראו גם ==
* זכויות להט"ב בפולין
* מצעד הגאווה במוסקבה
* פסק דין אלכסייב נגד רוסיה

== הערות שוליים ==

קטגוריה:להט"ב בפולין
קטגוריה:פסקי דין בנושא זכויות להט"ב
בונצ'קובסקי ואחרים נגד פולין
אנדרו האריס

אנדרו לינטנר האריס (באנגלית: Andrew Lintner Harris; ) היה פוליטיקאי אמריקאי מאוהיו, חבר המפלגה הרפובליקנית, שכיהן כסגן מושל אוהיו בשתי תקופות כהונה שונות, וכמושל אוהיו ה-44. בצעירותו לחם האריס במלחמת האזרחים האמריקנית, והיה אחד מגיבורי קרב גטיסברג.
==ראשית חייו==
אנדרו האריס נולד במילפורד שבמחוז באטלר, אוהיו. הוא התחנך בבתי ספר מקומיים, וב-1860, לאחר שסיים את לימודיו באוניברסיטת מיאמי שבאוקספורד, אוהיו, הוא התגייס כטוראי בצבא האיחוד.
==שירות צבאי==
עד מהרה טיפס האריס בסולם הדרגות והיה לקולונל של רגימנט הרגלים ה-75 של אוהיו, והשתתף ברבים מהקרבות של ארמיית הפוטומק. ב-1 ביולי 1863, בקרב גטיסברג, הוא הוביל את אנשיו בנסיגה מוצלחת דרך שדה הקרב הלוהט של גבעת בית הקברות, שם הם התחפרו על המדרון הצפון-מזרחי. כמי שפיקד בקרב על בריגדה, היה האריס בעל תפקיד מפתח בעיכוב המתקפות החוזרות ונשנות של כוחות הנמרים של לואיזיאנה בפיקודו של הארי הייז, וסייע להבטיח את החזקתה של הגבעה החשובה הזאת עבור ג'ורג' מיד. האריס המשיך להוביל את כוחותיו בהמשך המלחמה, אף על פי שהוא נחל תבוסה מביכה באוגוסט 1864 בקרב גיינסוויל בפלורידה. בתום המלחמה הוענקה לו דרגת ייצוג של בריגדיר גנרל בצבא המתנדבים.
==קריירה פוליטית==
כעורך דין, החל האריס לעסוק במקצועו עם תום המלחמה ב-1865. בשנים 1866–1870 הוא כיהן בסנאט של אוהיו, ובשנים 1875–1882 כשופט שלום במחוז פרבל. האריס נבחר פעמיים כסגן מושל אוהיו. בפעם הראשונה ב-1891 וב-1893 כשותפו למרוץ של ויליאם מקינלי וכיהן כסגן המושל בשנים 1892–1896. בפעם השנייה הוא נבחר ב-1905, כאשר הדמוקרט ג'ון פטיסון נבחר כמושל. פטיסון הושבע כמושל בינואר 1906, אך נפל למשכב מיד לאחר טקס ההשבעה ונפטר ביוני אותה שנה. כסגן המושל, הושבע האריס במקומו כמושל וכיהן עד ינואר 1909. תקופת כהונתו כמושל, כולל החודשים הספורים בהם כיהן פטיסון, נמשכה באופן חד פעמי שלוש שנים עקב המעבר של אוהיו לבחירות בשנים זוגיות במקום בשנים אי-זוגיות. בבחירות של 1908 ניסה האריס להתמודד למשרת המושל בזכות עצמו אך נוצח בהפרש קל לדמוקרט ג'דסון הרמון. בעת כהונתו כמושל חתם האריס על חוק שאסר על תרומות לפוליטיקאים של תאגידים עסקיים.
==מותו והנצחתו==
אנדרו האריס נפטר באיטון שבאוהיו ב-13 בספטמבר 1915 כתוצאה ממחלת לב.<ref></ref> הוא נטמן בבית הקברות מאונד היל יוניון שבעיר. על שמו נקרא ב-2005 כביש 127 שמחבר בין המילטון לאיטון בטקס בו השתתפו קרובי משפחתו.

==קישורים חיצוניים==

* [https://web.archive.org/web/20131205013353/http://ww2.ohiohistory.org/onlinedoc/ohgovernment/governors/harris.html אנדרו האריס] באתר Ohio History Center 
* 

==הערות שוליים==

קטגוריה:מושלי אוהיו
קטגוריה:מושלי מדינות ארצות הברית מהמפלגה הרפובליקנית
קטגוריה:סגני מושלי אוהיו
קטגוריה:חברי האספה הכללית של אוהיו
קטגוריה:אנשי צבא האיחוד
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1835
קטגוריה:אמריקאים שנפטרו ב-1915